കല്ലൂർക്കാട്

കേരളത്തിലെ എറണാകുളം ജില്ലയിൽ കല്ലൂർക്കാട് ഗ്രാമപഞ്ചായത്തിലുൾപ്പെട്ട ഒരു ഗ്രാമമാണ് കല്ലൂർക്കാട്. ഇതിനു സമീപത്തായി നാകപ്പുഴ, കലൂർ തുടങ്ങിയ ചെറു പട്ടണങ്ങൾ സ്ഥിതിചെയ്യുന്നു. ഗ്രാമത്തിലെ ജനങ്ങളിൽ ഭൂരിഭാഗവും കർഷകരോ ചെറുകിട ബിസിനസ്സിൽ ഏർപ്പെട്ടിരിക്കുന്നവരോ ആണ്.

 സ്ഥാനം 
മൂവാറ്റുപുഴ പട്ടണത്തിൽ നിന്ന് 13 കിലോമീറ്ററും തൊടുപുഴയിൽനിന്ന് 12 കിലോമീറ്ററും വാഴക്കുളത്ത്നിന്ന് 5 കിലോമീറ്ററും അകലെയായി, മൂവാറ്റപ്പുഴ താലൂക്കിലാണ് കല്ലൂർക്കാട് ഗ്രാമം സ്ഥിതി ചെയ്യുന്നത്. ഇടുക്കി ജില്ലയോട് ചേർന്ന്, എറണാകുളം ജില്ലയുടെ അതിർത്തിയിലാണ് ഇതിന്റെ സ്ഥാനം. ഗ്രാമത്തിലെ സമ്പദ്വ്യവസ്ഥ കൃഷിയെ ആശ്രയിച്ചാണ്. ഇവിടുത്തെ പ്രധാന കൃഷികൾ റബ്ബറും പൈനാപ്പിളുമാണ്. തൊടുപുഴ, മൂവാറ്റുപുഴ, കോതമംഗലം തുടങ്ങിയ പട്ടണങ്ങളുമായി പ്രാദേശിക ബസ് ഗതാഗതത്തിലൂടെ ഈ ഗ്രാമം നന്നായി ബന്ധപ്പെട്ടിരിക്കുന്നു, കൂടാതെ ചില കെഎസ്ആർടിസി ബസുകളും ഇതുവഴി സർവ്വീസ് നടത്തുന്നുണ്ട്. 

 ജനസംഖ്യാശാസ്ത്രം 
2011 ലെ സെൻസസ് പ്രകാരം 6466 പുരുഷന്മാരും 6445 സ്ത്രീകളും ഉൾപ്പെടെ 12911 ആയിരുന്നു ഈ ഗ്രാമത്തിലെ ജനസംഖ്യ. സിറിയൻ കത്തോലിക്കാ വിഭാഗക്കാരായ ക്രിസ്ത്യാനികളും ഹിന്ദുക്കളും ഈ ഗ്രാമത്തിൽ ഇടകലർന്ന് ജീവിക്കുന്നു. സമീപത്തുള്ള മറ്റ് സ്ഥലങ്ങളുമായി താരതമ്യപ്പെടുത്തുമ്പോൾ ഈ ഗ്രാമത്തിൽ മുസ്ലീങ്ങൾ വളരെ കുറവാണ്.

 വിദ്യാഭ്യാസം 
മൂന്ന് ഹൈസ്കൂളുകളും രണ്ട് അപ്പർ പ്രൈമറി സ്കൂളുകളും ഒരു ഹയർ സെക്കൻഡറി സ്കൂളുമാണ് ഇവിടെയുള്ളത്.

 മതസ്ഥാപനങ്ങൾ 
ഉത്സവ വേളകളിൽ നിരവധിയാളുകൾ എത്തുന്ന കേരളത്തിലെ പ്രശസ്ത മരിയൻ തീർത്ഥാടന കേന്ദ്രമാണ് നാകപ്പുഴയിലെ സെന്റ് മേരീസ് ചർച്ച്. സെപ്റ്റംബർ 1 മുതൽ സെപ്റ്റംബർ 15 വരെയാണ് ഇവിടെ ഉത്സവം അരങ്ങേറുന്നത്. കല്ലൂർക്കാട്, താഴുവംകുന്ന്, കാലൂർ എന്നിവിടങ്ങളിലായി മൂന്ന് പള്ളികൾ കൂടിയുണ്ട്. കല്ലൂർക്കാട് ഭഗവതി ക്ഷേത്രം, കല്ലൂർക്കട ശ്രീകൃഷ്ണസ്വാമി ക്ഷേത്രം, ശാന്തുകാട് (നാകപ്പുഴ) ക്ഷേത്രം എന്നിവയും ഇവിടെ സ്ഥിതിചെയ്യുന്നു.

 സർക്കാർ 
ഇടുക്കി ലോക്സഭാ നിയോജകമണ്ഡലത്തിന്റെ ഭാഗമായ മൂവാറ്റുപുഴ നിയമസഭാ മണ്ഡലത്തിനുള്ളിലാണ് ഈ ഗ്രാമം.  2004 വരെ ഇത് പഴയ മൂവാറ്റുപുഴയുടെ ലോക്സഭാ മണ്ഡലത്തിന്റെ ഭാഗമായിരുന്നു.

കല്ലൂർകാട് ഗ്രാമത്തിൽ ഫയർ സ്റ്റേഷൻ, പോലീസ് സ്റ്റേഷൻ, സർക്കാർ ആശുപത്രി, വില്ലേജ് ഓഫീസ്, രജിസ്ട്രാർ ഓഫീസ്, ട്രഷറി, വെറ്റിനറി ആശുപത്രി, കൃഷിഭവൻ, ബിഎസ്എൻഎൽ ഓഫീസ്, വിദ്യാലയം തുടങ്ങിയ സർക്കാൻറെ എല്ലാ സേവനങ്ങളും എളുപ്പത്തിൽ ലഭ്യമാണ്.

 അവലംബം 

വർഗ്ഗം:എറണാകുളം ജില്ലയിലെ ഗ്രാമങ്ങൾ
വർഗ്ഗം:Coordinates on Wikidata
വർഗ്ഗം:എറണാകുളം ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ